M-Sport World Rally Team

M-Sport Ford World Rally Team (eelmised nimed M-Sport World Rally Team, Qatar M-Sport World Rally Team ja Stobart M-Sport Ford Rally Team) on eraomanduses olev WRC meeskond, mida juhib Rich Millener.

 Ajalugu 

 Debüüt (2006) 
Stobart tegi debüüdi Monte Carlos aastal 2006, sõitjateks Matthew Wilson ja Pieter Tsjoen. Wilson tegi kaasa kõik 16 etappi. Veel pääsesid Stobarti rooli Luís Pérez Companc, kes tegi kaasa kaheksal rallil, Kosti Katajamäki – viiel rallil, Jari-Matti Latvala – neljal rallil, Juan Pablo Raies Küprose rallil ja Andreas Mikkelsen Walesi rallil.

Meeskonna parimateks tulemusteks jäid Latvala 4. koht Walesi rallil, Katajamäki 5. koht Türgi rallil ja 6. koht Rootsi rallil. Meeskondlikus arvestuses saavutati 44 punktiga viies koht Peugeot' ja Red Bulli Škoda meeskondade vahel.

 2007 
Latvala ja Wilsoni kõrvale palgati meeskonda Henning Solberg, need kolm tegid kaasa kõik 16 etappi. Latvala ja Solberg teenisid punkte meeskondlikus arvestuses. Mikkelsen ja Gareth Jones tegid kaasa vastavalt kolmel ja viiel etapil.

Meeskondlikult kõrgeimad punktid teeniti Norras, kui Solberg jõudis poodiumi kolmandale astmele ja Latvale lõpetas viiendana. Solberg ja Latvala jõudsid poodiumile (3. koht) veel Jaapani ja Iiri rallidel. Meeskondlikus arvestuses käis tihe rebimine Stobarti ja Subaru vahel, kuid Latvala tehniline rike hooaja viimasel etapil Walesis jättis Stobarti 81 punktiga neljandale kohale. Meeskond teenis punkte igalt etapilt.

 2008 
Latvala edutati BP Ford World Rally Teami. Tema asendajaks Stobartis sai Gigi Galli. Wilson, Solberg ja Galli osalesid kõigil 15 etapil, sõiduvahendiks Ford Focus RS WRC 07. Mõnel etapil kasutas Solbergi autot sõsartiim Munchi's Ford World Rally Team. 2008. aasta avaetapil Monte Carlos oli meeskonna kiireimaks sõitjaks belglane François Duval, sõites Stobarti neljanda autoga. Tulemuseks neljas koht. Galli lõpetas kolmandana Rootsis. Duval naasis meeskonda Saksamaa ralliks ja lõpetas kolmandana. Samal rallil tegi Galli avarii ja vigastus hoidis teda rallist eemal hooaja lõpuni. Duval asendas teda Uus-Meremaa rallil. Emafirma Ford otsustas vahetada Latvala Duvali vastu kaheks asfaldiralliks, Kataloonias ja Korsikal. Walesi rallil osales Stobarti roolis ka MotoGP legend Valentino Rossi.

 2009 
Meeskonnaga ühines Urmo Aava, kes aga lahkus pärast kahte etappi. Solberg sai kolmanda koha Argentinas ja Poolas. Poola ralliks liitus meeskonnaga Krzysztof Hołowczyc, kes lõpetas ralli kuuenda kohaga. Meeskondlikus arvestuses saavutati kolmas koht, Fordi ja Citroën’i tehasemeeskondade järel. Solberg ja Wilson lõpetasid hooaja vastavalt kuuendana ja seitsmendana.

 2010 
Wilson ja Solberg jätkavad meeskonnas. Avaetapil Rootsis maksis soome ettevõtja Mattias Therman Stobartile, et võistkond osaleks rallil kahe lisaautoga, ühe roolis tema ise ja teise roolis eksmaailmameister Marcus Grönholm. Grönholmi tabasid mitmed probleemid ja ta lõpetas ralli alles 21. kohal. Wilsoni ja Solbergi kõrval osalesid rallidel veel Per-Gunnar Andersson Bulgaaris, Duval Saksamaal, Juha Kankkunen Soomes, Ken Block Prantsusmaal ja Hispaanias, Liu Chao Dong Walesis. Erinevatel rallidel sõitsid Solberg, Dennis Kuipers ja Mads Østberg uue Ford Fiesta S2000-ga. Jällegi saavutati meeskondlikus arvestuses kolmas koht.

 2011 
Wilsoni ja Solbergi kõrvale liitusid meeskonnaga Mads Østberg ja Jevgeni Novikov. Parimateks kohtadeks jäid kaks teist koht – Rootsis ja Walesis. Need olid ka meeskonna parimad kohad siiamaani. Nagu ka eelmistel hooaegadel lõpetati meeskondlikus arvestuses Fordi ja Citroëni järel kolmandana.

 2012 
Stobart lõpetas meeskonna toetamise. Loodi uus meeskond, M-Sport Ford World Rally Team. Novikov jätkas meeskonnas, tema kõrvale tuli Ott Tänak. Østberg, Wilson ja Solberg lahkusid.

 2013 
Fordi tehasetoe lõppemisega sõlmiti uus sponsorleping Qatariga. Meeskonnaga taasliitusid Mads Østberg ja Evgeny Novikov. Qatar World Rally Teami toetas ka M-Sport, kelle sõitjateks olid Al-Attiyah ja Thierry Neuville. Kokkuvõttes jälle kolmas koht meeskondlikus arvestuses.

 2014 
Qatari sponsorleping lõppes 2013. aasta lõpus. Mikko Hirvonen ja Elfyn Evans tõid punkte meeskondlikus arvestuses, erasõitjana oli meeskonnas Robert Kubica (RK M-Sport World Rally Team). Hirvonen lõpetas oma viimase hooaja WRC-s neljanda kohaga. Meeskondlikult oldi jälle kolmandad.

 2015 
Elfyn Evans jätkas meeskonnas, naasis Ott Tänak, kes asendas Hirvoneni. Poodiumile jõuti kolmel korral. Meeskondlikus arvestuses kukuti neljandale kohale, koht Hyundaist tagapool.

 2016 
Tänak lahkus DMACK WRT meeskonda, Evans osales WRC2-s. Meeskond Mads Østbergi ja Eric Camilliga lõpetas hooaja neljanda kohaga.

 2017 
2017 oli meeskonna ajaloo edukaim aasta, meeskondlikus arvestuses võideti esikoht. Lisaks sellele võitis Sébastien Ogier esikoha sõitjate arvestuses. Meeskonnaga taasliitunud Tänak võttis kaks rallivõitu, tulemuseks üldkokkuvõtte kolmas koht sõitjate arvestuses. Evans võitis Walesi ralli ja lõpetas hooaja viienda kohaga. Poodiumile jõudis M-Sport kõigil etappidel.

 2018 
Ford naasis toetajate ringi. Meeskond taasnimetati M-Sport Ford World Rally Teamiks. Tänak lahkus meeskonnast ja liitus Toyotaga.

 2019 
Meeskonnast lahkus Ogier. Malcolm Wilson astus tagasi meeskonna juhi rollist, tema ameti võttis üle Rich Millener. Sõitjatena tegid kaasa Teemu Suninen ja Elfyn Evans. Evans saavutas Mehhikos ja Korsikal poodiumikohad, kuid pidi vigastuse tõttu mitu etappi vahele jätma. Meeskond lõpetas hooaja tootjate arvestuses kolmandana.

 2020–2021 
Neid aastaid mõjutas tugevalt ülemaailmne pandeemia, mis piiras meeskonna testimisvõimalusi ja eelarvet. 2020. aastal esindasid meeskonda Esapekka Lappi, Teemu Suninen ja Gus Greensmith. Lappi parimaks jäi neljas koht avaetapil. 2021. aastal liitus meeskonnaga Adrien Fourmaux, kes jagas autot Sunineniga. Meeskond keskendus sel perioodil suuresti uue Rally1 auto väljatöötamisele, mistõttu jäädi tulemustes Toyota ja Hyundai tehasetiimidele alla.

 2022 
WRC-s algas hübriidajastu ning M-Sport tõi rajale Ford Puma Rally1 auto. Avaetapil Monte Carlos saavutas ajaloolise võidu üheksakordne maailmameister Sébastien Loeb, kes osales meeskonnas osaajaga. Põhisõitjateks olid Craig Breen, Gus Greensmith ja Adrien Fourmaux. Breen saavutas poodiumikohad Monte Carlos ja Sardiinias, kuid auto töökindlus ja sõitjate eksimused jätsid meeskonna kokkuvõttes kolmandaks.
 2023 
Ott Tänak naasis meeskonda esisõitjana. Koostöö algas edukalt, kui Tänak võitis Rootsi ralli ja tõusis MM-sarja liidriks. Hooaja keskel tekkisid aga probleemid Ford Puma Rally1 töökindlusega, mis rikkusid tiitlilootused. Sügisel võitis Tänak veel Tšiili ralli. Teise autoga tegi kaasa Pierre-Louis Loubet. Hooaja lõpus teatati, et Tänak lahkub meeskonnast ja liitub uuesti Hyundaiga.

 2024–2026 
2024. aastal asus meeskonna liidrirolli Adrien Fourmaux, kelle kõrval sõitis täishooaja Grégoire Munster. Fourmaux tegi läbimurdehooaja, saavutades mitu järjestikust poodiumikohta (Rootsis ja Keenias). Meeskond tõestas, et suudab Puma Rally1 autoga konkureerida ka väiksema eelarvega, keskendudes stabiilsusele ja auto vastupidavusele.

2026. aasta alguseks on M-Sport Ford säilitanud oma koha ralli tipptasemel, olles ainus meeskond, kes suudab erarahastuse ja Fordi tehnilise toe kombinatsiooniga pakkuda vastupanu täiemahulistele tehasemeeskondadele. Adrien Fourmaux on tõusnud meeskonna vaieldamatuks liidriks ja üheks MM-sarja tiitlipretendendiks, samal ajal kui meeskond jätkab aktiivselt uute talentide kaasamist läbi oma laiaulatusliku püramiidsüsteemi, mis ulatub Rally5 klassist kuni Rally1-ni.

 Viited 

 Välislingid 

•

•

Kategooria:Ford
Kategooria:Autoralli
Kategooria:Autoralli maailmameistrivõistlused